Prentútgáfa Stundarinnar kemur næst út þann 20. desember . Kynferðisbrot á Vogi : „ Dóttir mín átti að vera örugg “ Ákæra var gefin út á hendur manni sem er gefið að sök að hafa brotið kynferðislega á sextán ára stúlku á Vogi . Móðir stúlkunnar segir að málið hafi verið áfall fyrir fjölskylduna og orðið þess valdandi að hún glataði öryggistilfinningunni gagnvart Vogi . Þrátt fyrir það hafi hún ekki átt annarra kosta völ en að senda dóttur sína aftur þangað í afeitrun . „ Það er erfitt að setja þessa tilfinningu í orð , en dóttir mín átti að vera örugg þarna . Ég hélt að hún væri komin á öruggan stað , en svo gerðist þetta . “ Manninum er gefið að sök að hafa notfært sér aldurs - og aflsmun til þess að tæla stúlkuna í tvígang til þess að hafa við sig munnmök á salerni , gegn ávanabindandi lyfjum . Brotin áttu sér stað á föstudag og laugardag . Móðir stúlkunnar segir að þegar upp komst um málið hafi starfsfólkið á Vogi brugðist hárrétt við . Hratt og vel hafi verið tekið á málum . Gerandanum var vísað af staðnum , lögreglan kölluð til og Barnahúsi tilkynnt um atburðina . „ Sú vinna fór vel fram . “ Það var ekki fyrr en Valgerður mætti síðan í viðtal í Kastljósinu sem konunni varð brugðið . Þar sagði Valgerður að allt væri gert til að tryggja öryggi sjúklinga , á unglingadeildinni væri sérstök vakt allan sólarhringinn og aðgengi að starfsfólkinu væri gott . „ Það á enginn að verða fyrir einhverju sem hann vill ekki eða er óánægður með , af því að hann getur alltaf forðast það , “ sagði Valgerður . Móðir stúlkunnar segir að þessi orð hafi verið særandi . „ Mér fannst eins og það væri verið að setja sökina yfir á þolandann sem var sextán ára gömul , ofsalega brotin stelpa . “ Hún hafi því gert athugasemd við þennan málflutning og fengið afsökunarbeiðni . Í kjölfarið sendi SÁÁ frá sér yfirlýsingu þar sem fram kom að ekki væri hægt að tryggja öryggi barna á Vogi og því yrði hætt að taka á móti þeim . Það hefur ekki gengið eftir , enn er tekið á móti börnum á unglingadeild á Vogi . Eftir stendur að úrræðaleysið sé algjört í málefnum ungra fíkla en frá því að þetta gerðist hefur dóttir hennar þurft að leita aftur inn á Vog , því engin önnur meðferðarúrræði hafa verið til staðar . Baráttan við kerfið Þetta gerðist í febrúar . Í maí sama ár hafi staðið til að senda stúlkuna aftur inn á Vog , en móðir hennar hafnaði því og leitaði allra leiða til að koma í veg fyrir það . „ Þetta var þremur mánuðum eftir að þetta kom upp inni á Vogi , en eina leiðin sem við sáum í stöðunni var að senda hana aftur inn á Vog . Þá var botninum náð . “ Konan hafði samband við ráðuneytið og greindi þar frá aðstæðum sínum og fékk loks aðstoð við að koma barninu í annað úrræði . Hún segir að þessi eilífa barátta við kerfið reyni verulega á aðstandendur . Þegar dóttir hennar missir tökin á neyslunni sé ekki um annað að ræða en að senda hana aftur inn á Vog . „ Það er það eina sem hefur gripið okkur , sem er svo sorglegt . “ Hún á erfiðara með að treysta sjúkrahúsinu fyrir dóttur sinni eftir að það var brotið á henni þar . „ Eftir að þetta gerðist líður mér alltaf illa þegar hún fer inn á Vog . Ég fæ aldrei þessa öryggistilfinningu sem ég hafði áður , þegar ég treysti því að þar væri hún í vernduðu umhverfi , þar sem ekkert ætti að geta komið fyrir hana . “ Allar athugasemdir eru ábyrgð á þeirra sem þær skrifa . Stundin áskilur sér rétt til að fjarlægja ærumeiðandi og óviðeigandi athugasemdir . Mest lesið Vaknaði við öskrin Viðtal Stjórnarmenn Samherja þöglir um vitneskju sína um mútugreiðslur Fréttir Brynjar Níelsson um Siðmennt : „ Vonlaus félagsskapur “ og „ einhver sá vitlausasti “ Fréttir „ Engu leyti gerð grein fyrir því “ hvers vegna Guðmundur Spartakus væri „ ónefndi Íslendingurinn “ Fréttir „ Þetta er bara fellibylur , þetta helvíti “ Fréttir Rannsakar íslenska ofbeldismenn Mest lesið í vikunni Vaknaði við öskrin Viðtal Þorbjörn Þórðarson til ráðgjafar Samherja Fréttir Allt í lagi að eiga heimili sem lítur ekki út eins heimili annarra Andlegt líf á Íslandi Fréttir Samherji keypti kvóta á hernumdu svæði í Marokkó í gegnum fyrirtæki þingmanna Fréttir Mest lesið í vikunni Vaknaði við öskrin Viðtal Þorbjörn Þórðarson til ráðgjafar Samherja Fréttir Allt í lagi að eiga heimili sem lítur ekki út eins heimili annarra Andlegt líf á Íslandi Fréttir Samherji keypti kvóta á hernumdu svæði í Marokkó í gegnum fyrirtæki þingmanna